2023 2 23
LT
Europos Sąjungos oficialusis leidinys
L 58/1467 KOMISIJA BANDOMIEJI PROJEKTAI
PP 07 — SKYRIUS INVESTAVIMAS Į ŽMONES, SOCIALINĖ SANGLAUDA IR VERTYBĖS (tęsinys) PP 07 22
(tęsinys)
PP 07 22 02
(tęsinys) Be to, Sąjungoje žurnalistai ir kiti žiniasklaidos veikėjai susiduria su smurtu, grasinimais, priekabiavimu ar viešu sugėdinimu daugiausia dėl jų tiriamosios veiklos, kuria siekiama apsaugoti viešąjį interesą nuo piktnaudžiavimo valdžia, korupcijos, žmogaus teisių pažeidimų ar nusikalstamos veiklos, ir, remiantis Europos Tarybos žurnalistikos apsaugos ir žurnalistų saugumo platforma, daugiau kaip pusę išpuolių prieš žiniasklaidos specialistus įvykdo valstybiniai subjektai.
Stebėjome dezinformacijos ir propagandos, sparčiai plintančios internetu ir kitomis žiniasklaidos priemonėmis, bangą.
Atsižvelgiant į socialines ir politines pasekmes, kaip niekad svarbu, kad mūsų piliečiai būtų kritiškai vertinantys žiniasklaidos ir socialinės žiniasklaidos naudotojai.
Būtina investuoti pakankamai finansinių išteklių į žiniasklaidą ir skaitmeninį raštingumą ir kartu su žurnalistais, akademine visuomene, tarptautinėmis ir pilietinės visuomenės organizacijomis plėtoti bendras Sąjungos strategijas, kad piliečiai ir interneto naudotojai galėtų atpažinti abejotinus informacijos šaltinius, žinoti apie juos, pastebėti tyčia klaidinantį turinį bei propagandą ir juos atskleisti.
„Europos žurnalistikos ir gebėjimo naudotis žiniasklaidos priemonėmis ugdymo festivaliu“ siekiama sustiprinti žurnalistų, žiniasklaidos priemonių, įskaitant viešąsias žiniasklaidos priemones, pilietinės visuomenės organizacijas ir gebėjimo naudotis žiniasklaidos priemonėmis ugdymo specialistus, dialogą, bendradarbiavimą ir partnerystę Sąjungoje, daugiausia dėmesio skiriant esminiams mūsų laikų klausimams, bei ypatingą dėmesį skiriant jaunimui, įskaitant žurnalistikos studentus, žmones ir socialinę žiniasklaidą, kovos su dezinformacija nuvertintos tiesos eroje klausimais.
Kiekvienais metais žurnalistai iš visos Europos bus kviečiami teikti išankstines internetines pastabas specialioje platformoje ir pateikti konkrečių pasiūlymų, kaip pagerinti šio sektoriaus teisės aktus ir darbo sąlygas tiek Europos, tiek nacionaliniu lygmenimis.
Vykstant šiam renginiui žiniasklaidos specialistai parengs naujus pasiūlymus, stebės, kaip įgyvendinamos galiojančios taisyklės, ir nustatys siektinus rezultatus tokiose srityse kaip žurnalistų apsauga ir sauga, socialinė apsauga, naujas žiniasklaidos verslo modelis, skaitmeninimo vaidmuo ir poveikis žiniasklaidos sektoriui, žiniasklaidos vaidmuo kovojant su dezinformacija arba gebėjimo naudotis žiniasklaidos priemonėmis didinimas.
Renginyje dalyvaus įvairių sričių žiniasklaidos specialistai, t. y. didelės žiniasklaidos korporacijos, laisvai samdomi darbuotojai, nepriklausomi tiriamus atliekantys žurnalistai, vietos žiniasklaidos priemonės, taip pat spaudos asociacijų ir žiniasklaidos laisvės NVO atstovai, o nacionalinių ir Europos valdžios institucijų atstovai bus kviečiami kaip kviestiniai pranešėjai ar stebėtojai.
Toks formatas ne tik pagerins žurnalistų informuotumą apie esamas priemones ir geriausią patirtį, bet ir sudarys sąlygas nacionalinėms ir Europos valdžios institucijoms užmegzti ryšius ir geriau suprasti sektoriaus poreikius vedant metinį struktūrinį dialogą.
Kasmet renginyje bus pateikiamas politinių rekomendacijų sąrašas, atsižvelgiant į visos Europos žurnalistų pateiktas pastabas ir iš to sekančias išvadas.
Šiomis rekomendacijomis bus grindžiami politiniai veiksmai žiniasklaidos laisvės srityje, įtraukti į Komisijos darbo programas, taip pat kitų susijusių
Europos ir nacionalinių valdžios institucijų darbo programas.
Europos žurnalistikos ir gebėjimo naudotis žiniasklaidos priemonėmis ugdymo festivalis turėtų tapti galinga priemone informuojant apie vertingą, bet vis sunkesnį žurnalistų darbą ir spaudos laisvės pažeidimus Sąjungoje.
Tam, kad būtų pasiektas šis tikslas, tai bus keliaujantis festivalis, kuris kiekvienais metais vyks vis kitoje valstybėje narėje, siekiant ištirti labiausiai nerimą keliančią spaudos laisvės padėtį, didėjančią dezinformaciją, ypač pandemijos ir klimato krizės kontekste, ir žurnalistų darbo sąlygas.
Įgyvendinant projektą Komisija, siekdama užtikrinti renginio organizavimą, kasmet paskelbs kvietimą teikti paraiškas, skirtą žiniasklaidos specialistams, žiniasklaidos organizacijoms, atitinkamoms NVO ir akademiniams partneriams.